Diari Oficial de la Generalitat Valenciana


Sumari del DOGV 9550, del 09-03-2023 (2023/2158)

Anunci pel qual se sotmet a informació pública la sol·licitud d'actualització de l'autorització d'explotació de recursos de la secció A de la Llei de mines, denominada Cabezoncillo, número 806, amb emplaçament al terme municipal de Busot. Expedient MIEXPA/2019/2/03.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9550

Data del DOGV
:   09-03-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/2158


Data del document
:   27-02-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Anunci pel qual se sotmet a informació pública la sol·licitud d'actualització de l'autorització d'explotació de recursos de la secció A de la Llei de mines, denominada Cabezoncillo, número 806, amb emplaçament al terme municipal de Busot. Expedient MIEXPA/2019/2/03. [2023/2158]  
De conformitat amb el que estableixen l'article 36 de la Llei 21/2013, de 9 de desembre, d'avaluació ambiental, i el Reial decret 975/2009, de 12 de juny, sobre gestió dels residus de les indústries extractives i de protecció i rehabilitació de l'espai afectat per activitats mineres, se sotmet a informació pública l'actualització del projecte d'explotació, Pla de restauració Integral, l'estudi d'impacte ambiental i l'estudi d'integració paisatgística per a l'autorització d'explotació de recursos de la secció A) de la Llei de mines denominada «Cabezoncillo», núm. 806, inclosos en l'expedient MIEXPA/2019/2/03, instruït pel Servei Territorial d'Indústria, Energia i Mines d'Alacant, que ha sigut iniciat a instància de la societat Sodira Iberia, SL, NIF: C46003855.  
L'esmentat projecte està sotmés al procediment d'avaluació d'impacte ambiental ordinària de la secció primera, del capítol II, del títol II, de l'esmentada Llei 21/2013, per a la formulació de la declaració d'impacte ambiental, en estar inclòs en l'apartat 3 de l'annex I del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental, «Extracció i transformació de minerals no energètics i productes derivats. Indústries químiques», lletra c.1, «Materials de construcció (substàncies argilenques, roques i pissarres, àrids naturals i per trituració, algeps, roques ornamentals)».  
- Promotor: Sodira Iberia, SL, NIF: H24171353.  
- Òrgan substantiu: Servei Territorial d'Indústria, Energia i Mines d'Alacant.  
- Denominació del projecte: actualització de Projecte d'explotació de recursos minerals de la secció A) de la Llei de mines denominada «Cabezoncillo», núm. 806.  
- Emplaçament del projecte: parcel·les 212, 213, 214, 215, 270, 272, 300 i 301, del polígon 3, del cadastre de rústica del terme municipal de Busot, província d'Alacant.  
Perquè en prengueu coneixement, en el termini de 30 dies hàbils, a partir de l'endemà de la publicació d'aquest anunci al Diari Oficial de la Generalitat Valenciana, les persones interessades puguen presentar les al·legacions o observacions pertinents al Servei Territorial d'Indústria, Energia i Mines d'Alacant. Els projectes estaran exposats per a consultar-los en la pàgina web de la Conselleria d'Economia Sostenible, Sectors Productius, Comerç i Treball en l'adreça electrònica següent:  
  
http://cindi.gva.es/es/web/energia/informacio-publica-de-mines  
  
Alacant, 27 de febrer de 2023.- La cap del Servei Territorial d'Indústria, Energia i Mines: Rosa María Aragonés Pomares.